PMIndiaData/PMIndiaSum huggingface dataset:
പ്രധാനമന്ത്രി ഗരീബ് കല്യാണ്‍ പദ്ധതി -പ്രധാനമന്ത്രി ഗരീബ് കല്യാണ്‍ അന്ന യോജന യുടെ ആനുകൂല്യം നീട്ടി നല്‍കുന്നതിന് കേന്ദ്ര സര്‍ക്കാര്‍ അംഗീകാരം നല്‍കി.
ജൂലൈ മുതല്‍ അഞ്ച് മാസത്തേയ്ക്ക് കടല സൗജന്യമായി വിതരണം ചെയ്യും.

കോവിഡ് 19 മായി ബന്ധപ്പെട്ട സാമ്പത്തിക പുനരധിവാസ നടപടിയുടെ ഭാഗമായി അഞ്ച് മാസത്തേയ്ക്ക് പ്രധാനമന്ത്രി ഗരീബ് കല്യാണ്‍ അന്ന യോജന (PMGKAY) യുടെ ആനുകൂല്യം നീട്ടി നല്‍കാന്‍ ഇന്ന് പ്രധാനമന്ത്രി നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. 2020 ജൂലൈ മുതല്‍ നവംബര്‍ വരെ 5 മാസത്തേയ്ക്ക് ആണ് പദ്ധതി നീട്ടിയത്. ഈ പദ്ധതിയിന്‍ പ്രകാരം 9.7 ലക്ഷം മെട്രിക് ടണ്‍ വൃത്തിയാക്കിയ മുഴുവന്‍ കടല, ദേശീയ ഭക്ഷ്യ സുരക്ഷാ നിയമം, 2013 പ്രകാരം ഉള്ള ഗുണഭോക്തൃ കുടുംബങ്ങൾക്ക് നല്‍കാനായി സംസ്ഥാനങ്ങള്‍ക്കും കേന്ദ്ര ഭരണ പ്രദേശങ്ങള്‍ക്കും വിതരണം ചെയ്യും. മാസത്തില്‍ ഒരു കിലോഗ്രാം എന്ന നിരക്കില്‍ സൗജന്യമായി 2020 ജൂലൈ മുതല്‍ നവംബര്‍ വരെ അഞ്ച് മാസത്തേയ്ക്കാണ് കടല നല്‍കുന്നത്. ഇതിനായി ഏകദേശം 6,849.24 കോടി രൂപ കണക്കാക്കപ്പെട്ടിരിക്കുന്നു. ഏകദേശം 19.4 കോടി കുടുംബങ്ങള്‍ ഈ പദ്ധതിയുടെ ആനുകൂല്യത്തിന് അര്‍ഹരാണ്. PMGKAY പദ്ധതി നീട്ടിയത് വഴിയുണ്ടാകുന്ന എല്ലാ ചെലവുകളും കേന്ദ്ര സര്‍ക്കാര്‍ വഹിക്കും. രാജ്യത്ത് ഒരാള്‍ക്കും, പ്രത്യേകിച്ച് ദരിദ്ര കുടുംബങ്ങളിലെ ഒരാള്‍ക്കുപോലും ഭക്ഷ്യധാന്യങ്ങളുടെ അഭാവം ഉണ്ടാകരുതെന്ന ഗവണ്‍മെന്റിന്റെ പ്രതിജ്ഞാബദ്ധതയാണ് ഈ നടപടിക്ക് കാരണം. സൗജന്യ കടല വിതരണം, പാവപ്പെട്ടവര്‍ക്ക്, അഞ്ച് മാസത്തേയ്ക്ക് ഭക്ഷണത്തില്‍ പ്രോട്ടീന്‍ ലഭിക്കുന്നതിന് സഹായകമാകും. 2015 – 16 കാലയളവില്‍ രൂപീകരിച്ച സംഭരണ ശേഖര സംവിധാനത്തില്‍ നിന്നുമാണ് കടല വിതരണം ചെയ്യുക. പി.എം.ജി.കെ.എ.വൈ.യുടെ നീട്ടിയ പദ്ധതി കാലയളവിലേയ്ക്ക് നല്‍കാനാവശ്യമായ ശേഖരം, ഗവണ്‍മെന്റിന്റെ പക്കലുണ്ട്. പ്രധാനമന്ത്രി ഗരീബ് കല്യാണ്‍ അന്ന യോജനയുടെ ആദ്യഘട്ടത്തില്‍ (ഏപ്രില്‍ മുതല്‍ ജൂണ്‍ വരെ) 4.63 ലക്ഷം മെട്രിക് ടണ്‍ പയറുവര്‍ഗങ്ങള്‍, രാജ്യമെമ്പാടുമുള്ള 18.2 കോടി കുടുംബങ്ങള്‍ക്ക് നല്‍കിയിരുന്നു.
അമേരിക്കയുടെ ദേശീയ സുരക്ഷാ ഉപദേഷ്ടാവ് ലെഫ്. ജനറല്‍ എച്ച്.ആര്‍. മക്ക്മാസ്റ്റര്‍ പ്രധാനമന്ത്രിയുമായി കൂടിക്കാഴ്ച നടത്തി

യു.എസ്. ദേശീയ സുരക്ഷാ ഉപദേഷ്ടാവ് ലെഫ്. ജനറല്‍ എച്ച്.ആര്‍. മക്ക്മാസ്റ്റര്‍ ന്യൂ ഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. അമേരിക്കന്‍ പ്രസിഡന്റ് ഡോനാള്‍ഡ് ട്രംപിന്റെ ആശംസകള്‍ അദ്ദേഹം പ്രധാനമന്ത്രിയെ അറിയിച്ചു. പ്രസിഡന്റ് ട്രംപുമായി താന്‍ നടത്തിയ സകാരാത്മകമായ ടെലിഫോണ്‍ സംഭാഷണങ്ങള്‍ അനുസ്മരിച്ച പ്രധാനമന്ത്രി, ഇന്ത്യയും അമേരിക്കയും തമ്മിലുള്ള തന്ത്രപരമായ പങ്കാളിത്തത്തിനും എല്ലാ മേഖലകളിലും ഇടപാടുകള്‍ വര്‍ദ്ധിപ്പിക്കുന്നതിനും ഇരു രാജ്യങ്ങളും നല്‍കുന്ന പ്രാധാന്യം ആവര്‍ത്തിച്ചു വ്യക്തമാക്കി. അഫ്ഗാനിസ്ഥാന്‍, പശ്ചിമേഷ്യ, വടക്കന്‍ കൊറിയ എന്നിവയുള്‍പ്പെടെ മേഖലയിലെ സുരക്ഷാ സ്ഥിതിഗതികള്‍ സംബന്ധിച്ച തന്റെ കാഴ്ചപ്പാടുകള്‍ ലെഫ്. ജനറല്‍ എച്ച്.ആര്‍. മക്ക്മാസ്റ്റര്‍ പ്രധാനമന്ത്രിയുമായി പങ്കുവച്ചു. ഭീകരത ഉയര്‍ത്തുന്ന വെല്ലുവിളിയെ ഫലപ്രദമായി നേരിടുന്നതില്‍ ഇരു രാജ്യങ്ങള്‍ക്കും എങ്ങനെ യോജിച്ച് പ്രവര്‍ത്തിക്കാം എന്നതിനെ കുറിച്ചും, മേഖലയിലെ സമാധാനം, സുരക്ഷ, ഭദ്രത എന്നിവ എങ്ങനെ മെച്ചപ്പെടുത്താം എന്നതിനെ കുറിച്ചും ഇരു നേതാക്കളും സംഭാഷണ വേളയില്‍ ആശയങ്ങള്‍ കൈമാറി.
അഗ്രദൂത്  പത്ര ഗ്രൂപ്പിന്റെ   സുവർണ ജൂബിലി ആഘോഷങ്ങൾ ജൂലൈ ആറിന് പ്രധാനമന്ത്രി ഉദ്ഘാടനം ചെയ്യും

പ്രധാനമന്ത്രി ശ്രീ നരേന്ദ്ര മോദി 2022 ജൂലൈ 6 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ അഗ്രദൂത് ഗ്രൂപ്പിന്റെ പത്രങ്ങളുടെ സുവർണ്ണ ജൂബിലി ആഘോഷങ്ങൾ ഉദ്ഘാടനം ചെയ്യും. അഗ്രദൂത് സുവർണ ജൂബിലി ആഘോഷ കമ്മിറ്റിയുടെ മുഖ്യ രക്ഷാധികാരി കൂടിയായ അസം മുഖ്യമന്ത്രി ഡോ. ഹിമന്ത ബിശ്വ ശർമ്മയും ചടങ്ങിൽ പങ്കെടുക്കും. അസാമീസ് ദ്വൈവാരിക എന്ന നിലയിലാണ് അഗ്രദൂത് പ്രസിദ്ധീകരണം ആരംഭിച്ചത്. അസമിലെ മുതിർന്ന പത്രപ്രവർത്തകനായ കനക് സെൻ ദേക്കയാണ് ഇത് സ്ഥാപിച്ചത്. 1995-ൽ ദൈനിക് അഗ്രദൂത് എന്ന ദിനപത്രം ആരംഭിക്കുകയും അത് അസമിന്റെ വിശ്വസനീയവും സ്വാധീനമുള്ളതുമായ ശബ്ദമായി വികസിച്ചു.
കര്‍ണാടകയിലെ വെള്ളപ്പൊക്കത്തെക്കുറിച്ചു മുഖ്യമന്ത്രിയോടു പ്രധാനമന്ത്രി വിവരങ്ങള്‍ ആരാഞ്ഞു.

സംസ്ഥാനത്തിന്റെ വിവിധ ഭാഗങ്ങളെ ബാധിച്ച വെല്ലപ്പൊക്കത്തെക്കുറിച്ചു കര്‍ണാടക മുഖ്യന്ത്രി ശ്രീ. എച്ച്.ഡി.കുമാരസ്വാമിയില്‍നിന്നു പ്രധാനമന്ത്രി ശ്രീ. നരേന്ദ്ര മോദി വിവരങ്ങള്‍ ആരാഞ്ഞു ‘സംസ്ഥാനത്തിന്റെ ചില ഭാഗങ്ങളിലെ വെള്ളപ്പൊക്കത്തെക്കുറിച്ചു മുഖ്യമന്ത്രി ശ്രീ. എച്ച്.ഡി.കുമാരസ്വാമിയുമായി സംസാരിച്ചു. രക്ഷാപ്രവര്‍ത്തനത്തിലും ദുരിതാശ്വാസ പ്രവര്‍ത്തനത്തിലും സാധ്യമായ എല്ലാ സഹായവും നല്‍കുമെന്നു വ്യക്തമാക്കി. വെള്ളപ്പൊക്കബാധിത പ്രദേശങ്ങളിലെ ജനങ്ങളുടെ സുരക്ഷയ്ക്കും ക്ഷേമത്തിനുമായി ഞാന്‍ പ്രാര്‍ഥിക്കുന്നു’, പ്രധാനമന്ത്രി പറഞ്ഞു.
നവ സംവത്സരത്തിൽ പ്രധാനമന്ത്രി ജനങ്ങളെ അഭിവാദ്യം ചെയ്തു

നവസംവത്സരത്തിന്റെ ശുഭവേളയിൽ പ്രധാനമന്ത്രി നരേന്ദ്ര മോദി ജനങ്ങൾക്ക് ആശംസകൾ നേർന്നു. വിക്രം സംവത് 2079 എല്ലാവരുടെയും ജീവിതത്തിൽ പുതിയ ഉത്സാഹവും പുതിയ തീക്ഷ്ണതയും കൊണ്ടുവരട്ടെയെന്ന് അദ്ദേഹം ആശംസിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു: "നിങ്ങൾക്കെല്ലാവർക്കും നവസംവത്സര ആശംസകൾ നേരുന്നു. വിക്രം സംവത് 2079 എല്ലാവരുടെയും ജീവിതത്തിൽ പുതിയ ഉത്സാഹവും പുതിയ തീക്ഷ്ണതയും നൽകുന്നു."
അന്താരാഷ്ട്ര ഡ്രില്ലിംഗ് പദ്ധതിയില് അംഗമാകാന് കേന്ദ്ര മന്ത്രിസഭയുടെ അനുമതി

അന്താരാഷ്ട്ര കോണ്ടിനെന്റല് സയന്റിഫിക് ഡ്രില്ലിംഗ് പ്രോഗ്രം (ഐ.സി.ഡി.പി) കണ്സോര്ഷ്യത്തില് ഇന്ത്യയ്ക്ക് അംഗത്വമെടുക്കാനുള്ള നിര്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ന്യൂഡല്ഹിയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. ജര്മ്മനിയിലെ ഗവണ്മെന്റ് ഉടമസ്ഥതയിലുള്ള ഭൗമശാസ്ത്ര കേന്ദ്രവുമായി ധാരണാ പത്രത്തില് ഒപ്പിടുന്നതിനാണ് അനുമതി. ഈ ധാരണാപത്രത്തില് ഒപ്പിടുന്നതോടെ ഇന്ത്യയ്ക്ക് ഐ.സി.ഡി.പി. യില് 5 വര്ഷത്തേയ്ക്ക് അംഗത്വം ലഭിക്കും. മഹാരാഷ്ട്രയിലെ കൊയ്നാ മേഖലയിലേതടക്കം വിവിധ പ്രദേശങ്ങളില് ആഴത്തിലുള്ള ശാസ്ത്രീയ ഡ്രില്ലിംഗിന് അന്താരാഷ്ട്ര തലത്തില് വൈദഗ്ദ്ധ്യം നേടിയവരുടെ സഹായം ഇതു വഴി ഇന്ത്യയ്ക്ക് കിട്ടും. കൂടാതെ ഐ.സി.ഡി.പി. യുടെ നിര്വ്വഹണ സമിതിയിലും, അസംബ്ലി ഓഫ് ഗവര്ണേഴ്സിലും ഇന്ത്യയ്ക്ക് അംഗത്വം ലഭിക്കും. ഈ അംഗത്വം വഴി ഇന്ത്യയിലെ ശാസ്ത്രഞ്ജര്ക്കും എഞ്ചിനീയര്മാര്ക്കും ഐ.സി.ഡി.പി. യുടെ നേതൃത്തിലുള്ള വിവിധ ഡ്രില്ലിംഗ് പദ്ധതികളില് പങ്കാളികളാകാനും അവയില് നിന്നുള്ള വിവരങ്ങള് പങ്കിടാനും കഴിയും. ഭൂകമ്പങ്ങളുടെ ജനിത സ്വഭാവ സവിശേഷകളിലേയ്ക്ക് പുതിയ വെളിച്ചം വീശാനും അതുവഴി ഭൂചലന പ്രക്രിയയെ കൂടുതല് മനസിലാക്കാനും ഇതുവഴിയൊരുക്കും.
ഉത്തര്‍പ്രദേശിലെ ബറേലി ബസ്സപകടം:  പ്രധാനമന്ത്രി അനുശോചിച്ചു;  ദുരന്തത്തിന് ഇരയായവര്‍ക്ക് ആശ്വാസ ധനം പ്രഖ്യാപിച്ചു

ഉത്തര്‍പ്രദേശിലെ ബറേലി ജില്ലയില്‍ ബസ്സപകടത്തെ തുടര്‍ന്നുണ്ടായ ജീവഹാനിയില്‍ പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി. ‘ഉത്തര്‍പ്രദേശിലെ ബറേലിയിലുണ്ടായ ബസ്സപകടം ഹൃദയ ഭേദകമാണ്. അപകടത്തെ തുടര്‍ന്നുള്ള ജീവഹാനിയില്‍ ഞാന്‍ അനുശോചിക്കുന്നു. പരിക്കേറ്റവര്‍ എത്രയും വേഗം സുഖം പ്രാപിക്കട്ടെയെന്ന് പ്രാര്‍ത്ഥിക്കുന്നു’, പ്രധാനമന്ത്രി പറഞ്ഞു. അപടകടത്തില്‍ മരണമടഞ്ഞവരുടെ ആശ്രിതര്‍ക്ക് രണ്ട് ലക്ഷം രൂപ വീതവും, ഗുരുതരമായി പരിക്കേറ്റവര്‍ക്ക് 50,000 രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍ നിന്ന് അനുവദിച്ചതായി പ്രധാനമന്ത്രി പ്രഖ്യാപിച്ചു.
പ്രധാനമന്ത്രി  കർണാടക ലിംഗായത് വിദ്യഭ്യാസ  സൊസൈറ്റിയുടെ ശതാബ്ദി സമ്മേളനത്തിൽ  പങ്കെടുത്തു

പ്രധാനമന്ത്രി നരേന്ദ്ര മോദി ഇന്ന് കർണാടകത്തിലെ ബെൽഗാവിയിൽ കർണാടക ലിംഗായത് വിദ്യഭ്യാസ സൊസൈറ്റിയുടെ ശതാബ്ദിയോടനുബന്ധിച്ചുള്ള സമ്മേളനത്തിൽ പങ്കെടുത്തു. തദവസരത്തിൽ സംസാരിക്കവെ, ഇരുപത്തിഒന്നാം നൂറ്റാണ്ടിൽ യുവാക്കൾ ഇന്ത്യയെ പുതിയ ഉയരങ്ങളിൽ എത്തിക്കുമെന്ന് പ്രധനമന്ത്രി പറഞ്ഞു. ഇതിനായി നമുക്ക് നൈപുണ്യം നേടിയ യുവജനങ്ങൾ വേണമെന്ന് പറഞ്ഞ അദ്ദേഹം ഗവേഷണവും , നൂതനാശയങ്ങളും പ്രധാനപെട്ടതാണെന്നും പറഞ്ഞു. നിരപരാധികളായ പൗരന്മാരെ ഗവണ്മെന്റ് ഒരിക്കലും ബുദ്ധിമുട്ടിക്കില്ലെന്ന് പറഞ്ഞ പ്രധാനമന്ത്രി, അതെ സമയം , കുറ്റക്കാർ ശിക്ഷിക്കപ്പെടുന്നുവെന്ന് ഉറപ്പ് വരുത്തുമെന്നും വ്യക്തമാക്കി.
പാരാലിമ്പിക് ഗെയിംസിൽ ബാഡ്മിന്റണിൽ സ്വർണ്ണ മെഡൽ നേടിയ കൃഷ്ണ നഗറിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ സ്വർണ്ണ മെഡൽ നേടിയ കൃഷ്ണ നഗറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ടോക്കിയോ പാരാലിമ്പിക്സിൽ നമ്മുടെ ബാഡ്മിന്റൺ കളിക്കാർ മികവ് പുലർത്തുന്നതിൽ സന്തോഷമുണ്ട്. കൃഷ്ണ നഗറിന്റെ മികച്ച നേട്ടം ഓരോ ഇന്ത്യക്കാരന്റെയും മുഖത്ത് പുഞ്ചിരി സമ്മാനിച്ചു. സ്വർണ്ണ മെഡൽ നേടിയതിന് അഭിനന്ദനങ്ങൾ. അദ്ദേഹത്തിന്റെ മുന്നോട്ടുള്ള ശ്രമങ്ങൾക്ക് ഏറ്റവും മികച്ചത് ആശംസിക്കുന്നു.
ഛത്തീസ്ഗഢിലെ  ബീജാപൂര്‍,ദാന്തേവാഡ, സുഖ്മ ജില്ലകളിലെ ഉള്‍പ്രദേശങ്ങളില്‍ നിന്ന് റിക്രൂട്ട്‌മെന്റ് റാലിയിലൂടെ തദ്ദേശീയരായ ആദിവാസി യുവാക്കളെ സി.ആര്‍.പി.എഫില്‍ കോണ്‍സ്റ്റബിള്‍മാരായി റിക്രൂട്ട് ചെയ്യുന്നതിന് കോണ്‍സ്റ്റബിള്‍ തസ്തികയിലേക്കുള്ള വിദ്യാഭ്യാസ യോഗ്യതയില്‍ ഇളവ് നല്‍കുന്നതിന് കേന്ദ്ര മന്ത്രിസഭയുടെ അംഗീകാരം.

ദക്ഷിണ ഛത്തീസ്ഗഢിലെ ബിജാപൂര്‍, ദന്തേവാഡ, സുക്മ എന്നീ മൂന്ന് ജില്ലകളില്‍ നിന്ന് സി.ആര്‍.പി.എഫില്‍ കോണ്‍സ്റ്റബിള്‍മാരായി (ജനറല്‍ ഡ്യൂട്ടി) 400 ഉദ്യോഗാര്‍ത്ഥികളെ റിക്രൂട്ട് ചെയ്യുന്നതിന് ആവശ്യമായ മിനിമം വിദ്യാഭ്യാസ യോഗ്യത പത്താം ക്ലാസില്‍ നിന്ന് എട്ടാം ക്ലാസാക്കി ഇളവ് ചെയ്യുന്നതിനുള്ള ആഭ്യന്തര മന്ത്രാലയത്തിന്റെ നിര്‍ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഈ മൂന്ന് ജില്ലകളിലെ ഉള്‍പ്രദേശങ്ങളില്‍ നടക്കുന്ന റിക്രൂട്ട്മെന്റ് റാലിയുടെ വ്യാപകമായ പ്രചാരണത്തിനായി പ്രാദേശിക പത്രങ്ങളില്‍ പരസ്യം നല്‍കുകയും മറ്റ് എല്ലാ മാര്‍ഗ്ഗങ്ങളും സ്വീകരിക്കുന്നതിനും പുറമെ, പുതുതായി റിക്രൂട്ട് ചെയ്യപ്പെട്ട ഈ ട്രെയിനികള്‍ക്ക് സി.ആര്‍.പി.എഫ് പ്രൊബേഷന്‍ കാലയളവില്‍ ഔപചാരിക വിദ്യാഭ്യാസവും നല്‍കും. ഛത്തീസ്ഗഢിലെ ബിജാപൂര്‍, ദന്തേവാഡ, സുക്മ എന്നീ മൂന്ന് ജില്ലകളിലെ ഉള്‍പ്രദേശങ്ങളില്‍ നിന്നുള്ള 400 ആദിവാസി യുവാക്കള്‍ക്ക് തൊഴിലവസരം ലഭിക്കും. റിക്രൂട്ട്‌മെന്റിനുള്ള ശാരീരിക മാനദണ്ഡങ്ങളില്‍ ഉചിതമായ ഇളവുകളും ആഭ്യന്തര മന്ത്രാലയം നല്‍കും. ക്രമസമാധാന പരിപാലനം, കലാപം നേരിടുക, ആഭ്യന്തര സുരക്ഷ നിലനിര്‍ത്തല്‍ തുടങ്ങിയ ചുമതലകള്‍ക്കായി ഉദ്ദേശിച്ചുള്ളതാണ് കേന്ദ്ര സായുധ പോലീസ് സേനകളില്‍ ഒന്നായ സി.ആര്‍.പി.എഫിന്റെ അടിസ്ഥാന ഉദ്ദേശ്യം. നിലവിലെ സാഹചര്യത്തില്‍, ഛത്തീസ്ഗഡിലെ താരതമ്യേന പിന്നോക്കം നില്‍ക്കുന്ന പ്രദേശങ്ങളില്‍ നിന്ന് 400 ഗോത്രവര്‍ഗ്ഗ യുവാക്കളെയാണ് കോണ്‍സ്റ്റബിള്‍മാരായി (ജനറല്‍ ഡ്യൂട്ടി) റിക്രൂട്ട് ചെയ്യാന്‍ സി.ആര്‍.പി.എഫ് നിര്‍ദ്ദേശിച്ചത്. നിര്‍ദ്ദിഷ്ട മിനിമം വിദ്യാഭ്യാസയോഗ്യതയായ പത്താം ക്ലാസ് വിജയിച്ചശേഷം മാത്രമേ അവരെ സര്‍വീസില്‍ സ്ഥിരപ്പെടുത്തുകയുള്ളു. അതിനാല്‍ റിക്രൂട്ട് ചെയ്യുന്നവര്‍ക്ക് ഔപചാരിക വിദ്യാഭ്യാസം നല്‍കുകയും അവരുടെ പ്രൊബേഷന്‍ കാലയളവില്‍ പഠന സാമഗ്രികള്‍, പുസ്തകങ്ങള്‍, പരിശീലന സഹായം എന്നിവ നല്‍കുന്നതിന് സി.ആര്‍.പി.എഫ് സാദ്ധ്യമായ എല്ലാ പിന്തുണയും നല്‍കും. പുതുതായി തെരഞ്ഞെടുക്കപ്പെട്ടവര്‍ക്ക് നിശ്ചിത വിദ്യാഭ്യാസ യോഗ്യത നേടുന്നതിന് സൗകര്യമൊരുക്കുന്നതിന്, ആവശ്യമെങ്കില്‍, പ്രൊബേഷന്‍ കാലയളവ് ഉചിതമായി നീട്ടാവുന്നതുമാണ്. പത്താം ക്ലാസ് പരീക്ഷ എഴുതാന്‍ അവരെ സഹായിക്കുന്നതിനായി ഇത്തരത്തില്‍ തെരഞ്ഞെടുക്കപ്പെട്ടവര്‍ കേന്ദ്ര/സംസ്ഥാന ഗവണ്‍മെന്റുകള്‍ അംഗീകരിച്ച നാഷണല്‍ ഇന്‍സ്റ്റിറ്റ്യൂട്ട് ഓഫ് ഓപ്പണ്‍ സ്‌കൂളുകളില്‍ രജിസ്റ്റര്‍ ചെയ്യും. ഛത്തീസ്ഗഡിലെ ബിജാപൂര്‍, ദാന്തേവാഡ, നാരായണ്‍പൂര്‍, സുഖ്മ എന്നീ നാല് ജില്ലകളില്‍ നിന്നുള്ള പട്ടികവര്‍ഗ്ഗ ഉദ്യോഗാര്‍ത്ഥികളെ റിക്രൂട്ട് ചെയ്തുകൊണ്ട് 2016-2017 കാലയളവില്‍ സി.ആര്‍.പി.എഫ് ഒരു ബസ്തരിയ ബറ്റാലിയന്‍ രൂപീകരിച്ചിരുന്നു. എന്നിരുന്നാലും, ആവശ്യമായ വിദ്യാഭ്യാസ യോഗ്യത, അതായത് പത്താം ക്ലാസ് വിജയിക്കണമെന്നത് , പാലിക്കാത്തതിനാല്‍ ഉള്‍പ്രദേശങ്ങളില്‍ നിന്നുള്ള സ്വദേശി യുവാക്കള്‍ക്ക് റിക്രൂട്ട്‌മെന്റ് പ്രക്രിയയില്‍ മത്സരിക്കാന്‍ കഴിഞ്ഞിരുന്നില്ല. –ND–
ഉപഭോക്തൃ സംരക്ഷണവും, അളവ് തൂക്കങ്ങളും സംബന്ധിച്ച് മൗറീഷ്യസുമായുള്ള ധാരണാപത്രം മന്ത്രിസഭ അംഗീകരിച്ചു

ഇന്ത്യയും, മൗറീഷ്യസും തമ്മില്‍ ഉപഭോക്തൃ സംരക്ഷണം, അളവുകളും തൂക്കങ്ങളും എന്നിവ സംബന്ധിച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പ്രയോജനങ്ങള്‍: ഇരു രാഷ്ട്രങ്ങളും തമ്മിലുള്ള ഉഭയകക്ഷി ബന്ധങ്ങള്‍ക്ക് ഈ ധാരണാപത്രം ഗുണപ്രദമാണ്. ഉപഭോക്തൃ രംഗത്തെ സഹകരണം വിപുലപ്പെടുത്തുന്നതിനും, വിവര കൈമാറ്റത്തിനും വ്യവസ്ഥാപിതമായൊരു സംവിധാനത്തിനും അത് സഹായിക്കും. തെറ്റിദ്ധരിപ്പിക്കുന്ന പരസ്യങ്ങള്‍, ടെലി മാര്‍ക്കറ്റിംഗ്, മള്‍ട്ടി ലെവല്‍ മാര്‍ക്കറ്റിംഗ്, ഇ-കോമേഴ്‌സ് മുതലായ രംഗങ്ങളിലെ വെല്ലുവിളികള്‍ നേരിടുന്നതിനും ഉപകാരപ്പെടും. ദേശീയ, അന്താരാഷ്ട്ര ഗുണനിലവാര മാനദണ്ഡങ്ങള്‍ ഉറപ്പ് വരുത്താനും, പുതിയ മേഖലകളിലെ വെല്ലുവിളികള്‍ നേരിടുന്നതിനുമുള്ള പാടവം വികസിപ്പിക്കാനും സാധിക്കും. ഇതിന് പുറമെ, സദ്ഭരണത്തിനും, ഉപഭോക്താക്കള്‍ ചൂഷണത്തിന് വിധേയമാകുന്നത് തടയുന്നതിനും ആവശ്യമായ വിവരങ്ങള്‍ യഥാസമയം കൈമാറുന്നതിനും, പരിശീലന പരിപാടികള്‍ക്കും ധാരണാപത്രം വഴിയൊരുക്കും.
ജപ്പാന്‍ സന്ദര്‍ശനത്തിനു മുമ്പ് പ്രധാനമന്ത്രി പുറത്തിറക്കിയ പ്രസ്താവന

വാര്‍ഷിക ഉച്ചകോടിയില്‍ പങ്കെടുക്കാനായി 2016 നവംബര്‍ 10 മുതല്‍ 12 വരെ ഞാന്‍ ജപ്പാനിലായിരിക്കും. പ്രധാനമന്ത്രിപദമേറ്റ ശേഷമുള്ള എന്റെ രണ്ടാമത്തെ ജപ്പാന്‍ സന്ദര്‍ശനമാണിത്. ജപ്പാനുമായി നമുക്കുള്ളതു സവിശേഷമായ രീതിയില്‍ തന്ത്രപ്രധാനമായ ആഗോള പങ്കാളിത്തമാണ്. പൊതുവായ ബൗദ്ധ പാരമ്പര്യവും ജനാധിപത്യ മൂല്യങ്ങളും തുറന്നതും എല്ലാവരെയും ഉള്‍ച്ചേര്‍ത്തുള്ളതുമായ നിയമാനുസൃത ആഗോളക്രമത്തിനായുള്ള പ്രതിജ്ഞാബദ്ധതയും ഉള്ള രാഷ്ട്രങ്ങളായാണ് ഇന്ത്യയും ജപ്പാനും പരസ്പരം പരിഗണിക്കുന്നത്. ഇപ്പോള്‍ ഇന്ത്യയില്‍ ഏറ്റവും കൂടുതല്‍ നിക്ഷേപമുള്ള രാഷ്ട്രങ്ങളില്‍ ഒന്നാണു ജപ്പാന്‍. ഇന്ത്യയില്‍ സുപരിചിതമായ പല ജപ്പാന്‍ കമ്പനികളും ഇന്ത്യന്‍ സമ്പദ്‌വ്യവസ്ഥയെ വളര്‍ത്തുന്നതില്‍ പങ്കുള്ളവയാണ്. ഇരു രാജ്യങ്ങള്‍ക്കുമിടയിലുള്ള വാണിജ്യ, നിക്ഷേപ ബന്ധം മെച്ചപ്പെടുത്തുന്നതിനെ കുറിച്ച് ആരായാന്‍ ഇന്ത്യയിലെയും ജപ്പാനിലെയും പ്രമുഖ ബിസിനസ്സുകാരുമായി ഞാന്‍ ടോക്കിയോയില്‍ വച്ചു കൂടിക്കാഴ്ച നടത്തും. സന്ദര്‍ശനത്തിനിടെ ബഹുമാനപ്പെട്ട ജപ്പാന്‍ ചക്രവര്‍ത്തിയെ സന്ദര്‍ശിക്കാനുള്ള അവസരവുമുണ്ടാകും. നവംബര്‍ 11നു പ്രധാനമന്ത്രി ഷിന്‍സോ ആബെയെ കാണുമ്പോള്‍ ഉഭയകക്ഷി ബന്ധത്തിന്റെ എല്ലാ മേഖലകളും വിലയിരുത്തും. നവംബര്‍ 12നു പ്രധാനമന്ത്രി ആബെയും ഞാനും മുംബൈ-അഹമ്മദാബാദ് അതിവേഗ റയില്‍വേക്ക് ഉപയോഗിക്കാന്‍ ഉദ്ദേശിക്കുന്ന പ്രശസ്തമായ ഷിന്‍കാന്‍സെന്‍ സാങ്കേതികവിദ്യയില്‍ പ്രവര്‍ത്തിക്കുന്ന ഗതാഗതസംവിധാനത്തിലൂടെ കോബിലേക്കു യാത്ര ചെയ്യും. അതിവേഗ റയില്‍വേ സംവിധാനം ഉല്‍പാദിപ്പിക്കുന്ന കോബിലുള്ള കവസാക്കി വന്‍കിട വ്യവസായ കേന്ദ്രം സന്ദര്‍ശിക്കുകയും ചെയ്യും. അതിവേഗ റെയില്‍വേ രംഗത്തുള്ള സഹകരണം ഇന്ത്യയും ജപ്പാനും തമ്മിലുള്ള വര്‍ധിച്ച സഹകരണത്തിന്റെ തിളങ്ങുന്ന ഉദാഹരണമാണ്. ഇതു നമുക്കിടയിലുള്ള വ്യാപാര, നിക്ഷേപ ബന്ധം മെച്ചപ്പെടുത്തുക മാത്രമല്ല, ഇന്ത്യയില്‍ നൈപുണ്യമേറിയ തൊഴില്‍ മേഖലകളിലെ അവസരങ്ങള്‍ വര്‍ധിപ്പിക്കുകയും അടിസ്ഥാന സൗകര്യം മെച്ചപ്പെടുത്തുകയും അതുവഴി ‘മെയ്ക്ക് ഇന്‍ ഇന്ത്യ’ ദൗത്യത്തിനു കരുത്തു പകരുകയും ചെയ്യും.
ശ്രീ. മദന്‍ ലാല്‍ ഖുറാനയുടെ നിര്യാണത്തില്‍ പ്രധാനമന്ത്രി അനുശോചിച്ചു

ഡെല്‍ഹി മുന്‍ മുഖ്യമന്ത്രി ശ്രീ. മദന്‍ ലാല്‍ ഖുറാനയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. 'ശ്രീ. മദന്‍ലാല്‍ ഖുറാന ജിയുടെ നിര്യാണം ദുഃഖിപ്പിക്കുന്നു. ഡെല്‍ഹിയുടെ പുരോഗതിക്ക്, വിശേഷിച്ച് മെച്ചമാര്‍ന്ന അടിസ്ഥാന സൗകര്യം യാഥാര്‍ഥ്യമാക്കുന്നതിന് അദ്ദേഹം അക്ഷീണം പ്രയത്‌നിച്ചു. ഡെല്‍ഹി ഗവണ്‍മെന്റിലും കേന്ദ്രത്തിലും കഠിനാധ്വാനം ചെയ്യുകയും ജനങ്ങളുമായി സ്‌നേഹപൂര്‍വം ഇടപഴകുകയും ചെയ്ത ഭരണാധികാരിയെന്ന നിലയില്‍ അദ്ദേഹം വേറിട്ടുനില്‍ക്കും. ഡെല്‍ഹിയില്‍ ബി.ജെ.പിയെ കരുത്താര്‍ജിപ്പച്ചതിനു ശ്രീ. മദന്‍ലാല്‍ ഖുറാന ജി എന്നും സ്മരിക്കപ്പെടും. ഡെല്‍ഹിയില്‍ ഉണ്ടായിരുന്ന വിഭജനാനന്തര അഭയാര്‍ഥികളെ സേവിക്കുന്നതിനായി അദ്ദേഹം അചഞ്ചലമായ ശ്രമങ്ങള്‍ നടത്തി. അദ്ദേഹത്തിന്റെ കുടുംബത്തിന്റെയും അനുയായികളുടെയും ദുഃഖത്തില്‍ പങ്കുചേരുന്നു', പ്രധാനമന്ത്രി പറഞ്ഞു.
പ്രധാനമന്ത്രി അടുത്ത ദിവസങ്ങളില്‍ രണ്ട് സംസ്ഥാനങ്ങളും, രണ്ട് കേന്ദ്ര ഭരണ പ്രദേശങ്ങളും സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി രണ്ട് സംസ്ഥാനങ്ങളും, കേന്ദ്ര ഭരണ പ്രദേശങ്ങളും അടുത്ത ദിവസങ്ങളില്‍ സന്ദര്‍ശിക്കും. ഗുജറാത്ത്, തമിഴ്‌നാട് സംസ്ഥാനങ്ങളും ദാമന്‍ & ദിയു, പുതുച്ചേരി എന്നി കേന്ദ്ര ഭരണ പ്രദേശങ്ങളുമാണ് അടുത്ത രണ്ട് ദിവസങ്ങളിലായി സന്ദര്‍ശിക്കുക. പ്രധാനമന്ത്രി ശനിയാഴ്ച ദാമനിലെത്തും. വിവിധ വികസന പദ്ധതികളുടെ ഉദ്ഘാടനം നിര്‍വഹിക്കുന്ന അദ്ദേഹം ഗവണ്‍മെന്റിന്റെ വ്യത്യസ്ത ഔദ്യോഗിക പദ്ധതികളുടെ ഗുണഭോക്താക്കള്‍ക്കുള്ള സര്‍ട്ടിഫിക്കറ്റുകളും വിതരണം ചെയ്യും. ഒരു പൊതുയോഗത്തെയും അദ്ദേഹം അഭിസംബോധന ചെയ്യും. തുടര്‍ന്ന് തമിഴ്‌നാട്ടിലേക്ക് യാത്ര തിരിക്കുന്ന പ്രധാനമന്ത്രി, ചെന്നെയില്‍ സംസ്ഥാന ഗവണ്‍മെന്റിന്റെ ക്ഷേമപദ്ധതിയായ അമ്മ ഇരുചക്രവാഹന പദ്ധതിയുടെ ഉദ്ഘാടനം നിര്‍വ്വഹിക്കും. ഞായറാഴ്ച പ്രധാനമന്ത്രി പുതുച്ചേരി സന്ദര്‍ശിക്കും. അരബിന്ദോ ആശ്രമത്തില്‍ ശ്രീ. അരബിന്ദോ സമാധിയില്‍ പുഷ്പാര്‍ച്ചന നടത്തുന്ന പ്രധാനമന്ത്രി, ശ്രീ അരബിന്ദോ ഇന്റര്‍നാഷണല്‍ സെന്റര്‍ ഓഫ് എജ്യുക്കേഷനിലെ വിദ്യാര്‍ത്ഥികളുമായി ആശയവിനിമയവും നടത്തും. തുടര്‍ന്ന് അദ്ദേഹം ആരവില്ലെ സന്ദര്‍ശിച്ച ശേഷം, ആരവില്ലെയുടെ സുവര്‍ണ്ണ ജൂബിലി ആഘോഷങ്ങളുടെ സ്മരണാര്‍ത്ഥം പുറത്തിറക്കുന്ന തപാല്‍ സ്റ്റാമ്പ് പ്രകാശനം ചെയ്യും. ചടങ്ങിനെ അദ്ദേഹം അഭിസംബോധന ചെയ്യും. പുതുച്ചേരിയില്‍ ചേരുന്ന പൊതുയോഗത്തെയും അദ്ദേഹം അഭിസംബോധന ചെയ്യും. ഞായറാഴ്ച വൈകിട്ട് റണ്‍ ഫോര്‍ ന്യൂ ഇന്ത്യാ മാരത്തോണ്‍ ഫ്‌ളാഗ് ഓഫ് ചെയ്യുന്നതിനായി പ്രധാനമന്ത്രി ഗുജറാത്തിലെ സൂറത്തില്‍ എത്തും.
പിഎം ജെഡിവൈ ആറുവര്‍ഷം വിജയകരമായി പൂര്‍ത്തിയാക്കിയതില്‍ സന്തോഷം അറിയിച്ച് പ്രധാനമന്ത്രി

ജന്‍ ധന്‍ യോജന 6 വര്‍ഷം വിജയകരമായി പൂര്‍ത്തിയാക്കിയതില്‍ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. പിഎം-ജെഡിവൈ വിജയിപ്പിക്കാന്‍ അക്ഷീണം പ്രവര്‍ത്തിച്ച എല്ലാവരെയും അദ്ദേഹം അഭിനന്ദിച്ചു. ”ആറ് വര്‍ഷം മുമ്പ്, ഈ ദിവസമാണ്, ബാങ്കിങ് സൗകര്യങ്ങളുടെ ഭാഗമാകാത്തവര്‍ക്കായുള്ള ബാങ്കിങ് സംവിധാനം ലക്ഷ്യമിട്ട് പ്രധാനമന്ത്രി ജന്‍ ധന്‍ യോജന ആരംഭിച്ചത്. ഈ സംരംഭം ഒരു മാറ്റത്തിന്റെ തുടക്കമായിരുന്നു; നിരവധി ദാരിദ്ര്യ നിര്‍മാര്‍ജന സംരംഭങ്ങള്‍ക്കിത് അടിത്തറ പാകി; കോടിക്കണക്കിന് ആളുകള്‍ക്ക് പ്രയോജനപ്രദമായി. പ്രധാനമന്ത്രി ജന്‍ ധന്‍ യോജനയിലൂടെ നിരവധി കുടുംബങ്ങളുടെ ഭാവി സുരക്ഷിതമായി. ഗുണഭോക്താക്കളില്‍ ഏറിയ പങ്കും ഗ്രാമങ്ങളില്‍ നിന്നുള്ളവരും സ്ത്രീകളുമാണ്. പിഎം-ജെഡിവൈ ഒരു വിജയമാക്കിത്തീര്‍ക്കാന്‍ അക്ഷീണം യത്‌നിച്ച ഏവര്‍ക്കും എന്റെ അഭിനന്ദനങ്ങള്‍.”- പ്രധാനമന്ത്രി പറഞ്ഞു. .”
ഭരണഘടനാ ദിനത്തോടനുബന്ധിച്ചുള്ള പുസ്തക പ്രകാശന ചടങ്ങില്‍ പ്രധാനമന്ത്രി സംബന്ധിച്ചു

ഭരണാദിനത്തോടനുബന്ധിച്ച് പാര്‍ലമെന്റ് ഹൗസ് അനക്‌സില്‍ ഇന്ന് നടന്ന പുസ്തക പ്രകാശന ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. ഇന്ത്യന്‍ ഭരണഘടനയുടെ ഏറ്റവും പുതുക്കിയ പതിപ്പും ”ഭരണഘടനയുടെ നിര്‍മ്മിതി” എന്ന പുസ്തകവും തദവസരത്തില്‍ പ്രകാശനം ചെയ്തു. ചടങ്ങിനെ അഭിസംബോധന ചെയ്യവെ, കഴിഞ്ഞ വര്‍ഷം മുതലാണ് നവംബര്‍ 25 ഭരണഘടനാ ദിനമായി ആഘോഷിക്കുന്നതെന്ന് പ്രധാനമന്ത്രി പറഞ്ഞു. തുടര്‍ന്ന് വരുന്ന തലമുറകള്‍ ഭരണഘടനയെ വേണ്ടവിധം മനസിലാക്കി അവയെ സമകാലീന പശ്ചാത്തലത്തില്‍ അനുസ്മരിക്കണമെന്ന് അദ്ദേഹം അഭിപ്രായപ്പെട്ടു. ഇന്ത്യയില്‍ നാം ഭരണഘടനയെ അനുസ്മരിക്കുമ്പോള്‍ ബാബാ സാഹിബ് അംബേദ്ക്കറെ കൂടിയാണ് നാം അനുസ്മരിക്കുന്നത്. ഭരണഘടനയുടെ ആത്മാവുമായി നാം ബന്ധപ്പെടണമെന്ന് പറഞ്ഞ പ്രധാനമന്ത്രി അവകാശങ്ങളും കടമകളും തമ്മിലുള്ള സമതുലിതാവസ്ഥ പരിശോധിക്കണമെന്നും ആവശ്യപ്പെട്ടു. ഭരണഘടനാ ദിനത്തിന്റെ പ്രാധാന്യം എടുത്ത് പറഞ്ഞുകൊണ്ട് നവംബര്‍ 26 നെ കൂടാതെ നമ്മുടെ റിപ്പബ്ലിക് ദിനമായ ജനുവരി 26 ആഘോഷിക്കാനാകില്ലെന്ന് പ്രധാനമന്ത്രി ചൂണ്ടിക്കാട്ടി. അഴിമതിക്കും കള്ളപ്പണത്തിനും എതിരായുള്ള പോരാട്ടത്തില്‍ സാധാരണക്കാരന്‍ ഇന്ന് ഒരു പടയാളിയായി മാറിയിരിക്കുകയാണെന്ന് പ്രധാനമന്ത്രി പറഞ്ഞു. പണവിനിമയത്തിന് സുതാര്യത വര്‍ദ്ധിപ്പിക്കാന്‍ ഡിജിറ്റല്‍ സംവിധാനം പരമാവധി വിനിയോഗിക്കാന്‍ അദ്ദേഹം ജനങ്ങളോട് അഭ്യര്‍ത്ഥിച്ചു. ഓരോരുത്തര്‍ക്കും തങ്ങളുടെ പണം ചെലവിടാന്‍ അവകാശമുണ്ടെന്ന് വ്യക്തമാക്കിയ പ്രധാനമന്ത്രി, ഒരാള്‍ക്കും മറ്റൊരാളുടെ പണം കൈക്കലാക്കാനാവില്ലെന്ന് ചൂണ്ടിക്കാട്ടി.
പാരീസിലെ   ഭീകരാക്രമണത്തെ പ്രധാനമന്ത്രി അപലപിച്ചു

പാരീസിലെ പൈശാചികമായ ഭീകരാക്രമണത്തെ ഞാന്‍ ശക്തമായി അപലപിക്കുന്നു. തങ്ങള്ക്കിിഷ്ടപ്പെട്ട കാര്യങ്ങള്‍ ചെയ്യുമ്പോഴും, സ്‌നേഹിക്കുന്നവര്ക്കാമയി സമയം ചെലവിടുമ്പോഴുമാണ് നൂറ് കണക്കിനാളുകള്ക്ക് തങ്ങളുടെ ജീവിതം നഷ്ടപ്പെട്ടത്. ഫ്രാന്സികലെ ആക്രമണത്തിലെ ഞങ്ങള്ക്കും അതിയായ നടുക്കവും, വേദനയും ഉണ്ടായി. ദുരന്തവുമായി മല്ലിട്ടുനില്ക്കുമന്ന ഫ്രാന്സി ലെ ജനതക്കൊപ്പം ഇന്ത്യ ഉറച്ചുനില്ക്കുംക. നമ്മുടെ മൂല്യങ്ങളും, ജീവിതരീതികളും ഉയര്ത്തിനപിടിക്കാനും . പ്രധാന ആഗോളവെല്ലുവിളികളെ നേരിടുന്നതിനും നാം മാനവികതക്കൊപ്പം നാം തീര്ച്ചിയായും നിലകൊള്ളണം. – പ്രധാനമന്ത്രി പറഞ്ഞു
ഇളബെൻ ഭട്ടിന്റെ നിര്യാണത്തിൽ പ്രധാനമന്ത്രി അനുശോചിച്ചു

പ്രമുഖ വിദ്യാഭ്യാസ , സാമൂഹിക പ്രവർത്തകയായ ശ്രീമതി ഇളബെൻ ഭട്ടിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. യുവജനങ്ങൾക്കിടയിൽ സ്ത്രീശാക്തീകരണം, സാമൂഹിക സേവനം, വിദ്യാഭ്യാസം എന്നിവ പ്രോത്സാഹിപ്പിക്കുന്നതിനുള്ള അവരുടെ ശ്രമങ്ങളെ പ്രധാനമന്ത്രി അനുസ്മരിച്ചു. ട്വീറ്റിൽ പ്രധാനമന്ത്രി പറഞ്ഞു “ഇലബെൻ ഭട്ടിന്റെ മരണത്തിൽ ദുഖമുണ്ട്. യുവാക്കൾക്കിടയിൽ സ്ത്രീശാക്തീകരണം, സാമൂഹിക സേവനം, വിദ്യാഭ്യാസം എന്നിവ പ്രോത്സാഹിപ്പിക്കുന്നതിനുള്ള ശ്രമങ്ങൾക്ക് അവർ ദീർഘകാലം ഓർമ്മിക്കപ്പെടും. അവരുടെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ശാന്തി ….
തമിഴ്‌നാട്ടിൽ  പെൺകുട്ടികളുടെ   മുങ്ങി മരണത്തിൽ പ്രധാനമന്ത്രി അനുശോചിച്ചു

തമിഴ്‌നാട്ടിലെ കടലൂരിൽ പെൺകുട്ടികൾ മുങ്ങി മരിച്ച സംഭവത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "തമിഴ്‌നാട്ടിലെ കടലൂരിൽ പെൺകുട്ടികൾ മുങ്ങിമരിച്ചതിൽ എനിക്ക് ദുഖമുണ്ട്. ദുഃഖത്തിന്റെ ഈ വേളയിൽ എന്റെ ചിന്തകൾ ദുഖാർത്ഥരായ കുടുംബങ്ങൾക്കൊപ്പമാണ്: പ്രധാനമന്ത്രി"
ഇന്ത്യയും ടുണീഷ്യയുമായി നീതിനിര്‍വഹണ രംഗത്തു സഹകരിക്കാന്‍ ധാരണാപത്രം ഒപ്പുവെക്കുന്നതിനു മന്ത്രിസഭയുടെ അംഗീകാരം

ഇന്ത്യയും ടുണീഷ്യയുമായി നീതിനിര്‍വഹണ രംഗത്തു സഹകരിക്കാന്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. അടുത്തിടെയായി, ഇന്ത്യയും ടുണീഷ്യയുമായുള്ള സാമൂഹ്യ, സാംസ്‌കാരിക, വാണിജ്യ ബന്ധം മെച്ചപ്പെട്ടുവരികയാണ്. നീതിനിര്‍വഹണ രംഗത്ത് സഹകരിക്കുന്നതിനുള്ള കരാര്‍ ഒപ്പിടുന്നതോടെ രണ്ടു രാജ്യങ്ങള്‍ തമ്മിലുള്ള ബന്ധം മെച്ചപ്പെടുകയും നീതിനിര്‍വഹണ രംഗത്തെ പരിഷ്‌കാരങ്ങള്‍ക്കു പുതിയ മാനം ലഭിക്കുകയും ചെയ്യും.
സിംഗപ്പൂർ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച

ഇറ്റലിയിലെ റോമിൽ നടക്കുന്ന ജി-20 ഉച്ചകോടിയുടെ ഭാഗമായി പ്രധാനമന്ത്രി ശ്രീ നരേന്ദ്ര മോദി സിംഗപ്പൂർ പ്രധാനമന്ത്രി ലീ സിയാൻ ലൂംഗ്യുമായി 2021 ഒക്‌ടോബർ 30-ന് ഉഭയകക്ഷി ചർച്ച നടത്തി. . മഹാമാരിക്ക് ശേഷമുള്ള അവരുടെ ആദ്യത്തെ നേരിട്ടുള്ള കൂടിക്കാഴ്ചയായിരുന്നു ഇത്. കാലാവസ്ഥാ വ്യതിയാനത്തെ ചെറുക്കാനുള്ള ആഗോള ശ്രമങ്ങളെക്കുറിച്ചും വരാനിരിക്കുന്ന സി ഓ പി 26 നെ കുറിച്ചും ഇരു നേതാക്കളും ചർച്ച ചെയ്തു. വേഗത്തിലുള്ള വാക്സിനേഷൻ ശ്രമങ്ങളിലൂടെയും നിർണായകമായ മരുന്നുകളുടെ വിതരണം ഉറപ്പാക്കുന്നതിലൂടെയും കോവിഡ് -19 മഹാമാരിയെ തടയുന്നതിനുള്ള നിരന്തരമായ ശ്രമങ്ങളെക്കുറിച്ചും അവർ ചർച്ച ചെയ്തു. ഈ സാഹചര്യത്തിൽ രണ്ടാം തരംഗത്തിൽ ഇന്ത്യക്ക് കോവിഡ് സഹായം നൽകാനുള്ള സിംഗപ്പൂരിന്റെ ഇടപെടലിനെ പ്രധാനമന്ത്രി മോദി അഭിനന്ദിച്ചു. ഇന്ത്യയിലെ ദ്രുത വാക്സിനേഷൻ യജ്ഞത്തിന് പ്രധാനമന്ത്രി ലീ പ്രധാനമന്ത്രിയെ അഭിനന്ദിച്ചു. ഇരു രാജ്യങ്ങളും തമ്മിലുള്ള സഞ്ചാരം നേരത്തെയുള്ള സാധാരണവൽക്കരണം ഉൾപ്പെടെ, ജനങ്ങളുമായുള്ള ബന്ധം മെച്ചപ്പെടുത്തുന്നതിനുള്ള വഴികളും അവർ ചർച്ച ചെയ്തു.
ചെലവ് കുറയ്ക്കുന്നതിന് ആഭ്യന്തര കല്‍ക്കരിയുടെ ഉപയോഗം

വൈദ്യുതി ഉല്പാദനത്തിലെ ചെലവ് ചുരുക്കുന്നതിന് ആഭ്യന്തര കല്‍ക്കരിയുടെ ഉപയോഗത്തില്‍ ഇളവനുവദിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. സംസ്ഥാനങ്ങളിലെ വിതരണ കമ്പനികള്‍ക്ക് കുറഞ്ഞ ചെലവില്‍ വൈദ്യുതി വാങ്ങാനും ഇത് സഹായകമാകും. കല്‍ക്കരിയുടെ നീക്കത്തിലെ ചെലവും, ഊര്‍ജ്ജവും, ഇതുവഴി കുറയ്ക്കാന്‍ കഴിയും. കുറഞ്ഞ തോതില്‍ കല്‍ക്കരി ഉപയോഗിക്കുന്നത് പരിസ്ഥിതി മലിനീകരണം കുറയ്ക്കാനും റെയില്‍വേ ശൃംഖലയിലെ ചരക്ക് നീക്കത്തിലെ സാന്ദ്രത ഒഴിവാക്കാനും സഹായിക്കും. വൈദ്യുതി ഉല്പാദനത്തിന് ചെലവ് കുറഞ്ഞ കല്‍ക്കരി ഉപയോഗിക്കണമെന്ന കേന്ദ്ര ഗവണ്‍മെന്റിന്റെ ഉദയ് പദ്ധതിക്കും അനുഗുണമാണ് ഈ നിര്‍ദ്ദേശം. ഓരോ സംസ്ഥാനത്തിനും നല്‍കേണ്ട കല്‍ക്കരിയുടെ വിഹിതം സംസ്ഥാനങ്ങളുമായി കൂടിയാലോചിച്ച് കേന്ദ്ര വൈദ്യുതി അതോറിട്ടി നിശ്ചയിക്കും.
ഇസ്താംബൂള് ഭീകരാക്രമണത്തെ പ്രധാനമന്ത്രി ശക്തിയായി അപലപിച്ചു.

തുര്ക്കിയിലെ ഇസ്താംബൂളില് നടന്ന ഭീകരാക്രമണത്തെ പ്രധാനമന്ത്രി ശ്രീ നരേന്ദ്ര മോദി ശക്തിയായി അപലപിച്ചു. ”ഇസ്താംബൂളില് നടന്ന ആക്രമണം മനുഷ്യത്വരഹിതവും ഭയാനകവുമാണ്. ഞാന് അതിനെ ശക്തിയായി അപലപിക്കുന്നു. മരണമടഞ്ഞവരുടെ കുടുംബാംഗങ്ങളോടൊപ്പമാണ് എന്റെ ചിന്തകള് പരിക്കേറ്റവര് എത്രയും വേഗം സുഖം പ്രാപിക്കട്ടെ” പ്രധാനമന്ത്രി പറഞ്ഞു.
വിനോദസഞ്ചാര രംഗത്ത് ഇന്ത്യ - റൊമേനിയ സഹകരണം

വിനോദസഞ്ചാര രംഗത്തെ സഹകരണം സംബന്ധിച്ച് ഇന്ത്യയും റൊമേനിയയും തമ്മില്‍ ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. ഇന്ത്യയുടെ ഉപരാഷ്ട്രപതി 2018 സെപ്റ്റംബറില്‍ റൊമേനിയ സന്ദര്‍ശിച്ച വേളയിലാണ് ധാരണാപത്രം ഒപ്പുവച്ചത്. ധാരണാപത്രത്തിന്റെ പ്രധാന ലക്ഷ്യങ്ങള്‍ ഇവയാണ് : Ø ടൂറിസം രംഗത്ത് ഉഭയകക്ഷി സഹകരണം വിപുലീകരിക്കല്‍ Ø വിനോദസഞ്ചാരവുമായി ബന്ധപ്പെട്ട് വിവരങ്ങളും കണക്കുകളും കൈമാറല്‍, രണ്ടു രാജ്യങ്ങളിലേയും ഹോട്ടലുകള്‍, ടൂര്‍ ഓപ്പറേറ്റര്‍മാര്‍ എന്നിവര്‍ തമ്മിലുള്ള സഹകരണം പ്രോത്സാഹിപ്പിക്കല്‍. Ø ടൂറിസം, ഹോസ്പിറ്റാലിറ്റി മേഖലകളില്‍ നിക്ഷേപം ഇറക്കല്‍ Ø ടൂര്‍ ഓപ്പറേറ്റര്‍മാര്‍ / മാധ്യമ പ്രവര്‍ത്തകര്‍ / അഭിപ്രായ രൂപീകരണം നടത്തുന്നവര്‍ മുതലായവരുടെ പരസ്പര വിനിമയ സന്ദര്‍ശനങ്ങള്‍ പ്രോത്സാഹിപ്പിക്കല്‍. Ø ടൂറിസം പ്രചാരണം, വിപണനം, ലക്ഷ്യസ്ഥാനം വികസിപ്പിക്കല്‍, കൈകാര്യകര്‍തൃത്വം എന്നിവയിലെ അനുഭവങ്ങള്‍ പരസ്പരം കൈമാറല്‍. Ø രണ്ടു രാജ്യങ്ങളെയും ആകര്‍ഷക വിനോദ സഞ്ചാര ലക്ഷ്യ കേന്ദ്രങ്ങളാക്കി ഉയര്‍ത്തിക്കാട്ടുന്നതിന് ചലച്ചിത്ര ടൂറിസത്തിലൂടെ ഉഭയകക്ഷി സഹകരണം പ്രോത്സാഹിപ്പിക്കല്‍. Ø സുരക്ഷിതവും സുസ്ഥിരവും യോഗ്യവുമായ ടൂറിസം പ്രോത്സാഹിപ്പിക്കല്‍. Ø ഇരു രാജ്യങ്ങള്‍ക്കിടയിലെ വിനോദസഞ്ചാരികളുടെ നീക്കം സുഗമമാക്കല്‍ ഒട്ടേറെ വിനോദസഞ്ചാര സാധ്യതകളുള്ള രാജ്യമാണ് ഇന്ത്യയ്ക്ക് റൊമേനിയ. (2017-ല്‍ റൊമേനിയയില്‍ നിന്നുള്ള ഏകദേശം 11844 വിനോദസഞ്ചാരികളെ ഇന്ത്യ സ്വീകരിച്ചു.) ഈ വിനോദ സഞ്ചാരികളുടെ എണ്ണം വര്‍ദ്ധിപ്പിക്കാന്‍ ധാരണാപത്രത്തില്‍ ഒപ്പിടുന്നതിലൂടെ സാധിക്കും. പശ്ചാത്തലം : ഇന്ത്യയ്ക്കും റൊമേനിയയ്ക്കും ഇടയില്‍ നീണ്ട നാളത്തെ സാമ്പത്തിക ബന്ധങ്ങളും, കരുത്തുറ്റ നയതന്ത്രബന്ധവുമാണുള്ളത്. ഇപ്പോള്‍ ടൂറിസം രംഗത്തേക്ക് സഹകരണം ശക്തിപ്പെടുത്തുന്നതിന് ഇന്ത്യയിലെയും റൊമേനിയയിലെയും ടൂറിസം മന്ത്രാലയങ്ങളാണ് ധാരണാപത്രത്തില്‍ ഒപ്പു വച്ചിട്ടുള്ളത്.
ത്സാര്‍ഖണ്ഡിലെ കല്‍ക്കരി ഖനി അപകടത്തില്‍ ജീവന്‍ നഷ്ടപ്പെട്ടവരുടെ പേരില്‍ പ്രധാനമന്ത്രി ദുഃഖം രേഖപ്പെടുത്തി

ത്സാര്‍ഖണ്ഡിലെ കല്‍ക്കരി ഖനി അപകടത്തില്‍ ജീവന്‍ നഷ്ടപ്പെട്ടവരുടെ പേരില്‍ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. ”ത്സാര്‍ഖണ്ഡിലെ ഖനിയില്‍ ജീവന്‍ നഷ്ടപ്പെട്ടതില്‍ ദുഃഖിക്കുന്നു. എന്റെ പ്രാര്‍ത്ഥന അതിനകത്ത് പെട്ടവര്‍ക്കൊപ്പമുണ്ട്. സ്ഥിതിഗതികളെക്കുറിച്ച് മുഖ്യമന്ത്രി രഘുബര്‍ ദാസുമായി സംസാരിച്ചു. ത്സാര്‍ഖണ്ഡ് ഗവണ്‍മെന്റും, മന്ത്രി പിയൂഷ് ഗോയലും സാധാരണ നില വീണ്ടെടുക്കുന്നതിനായി പരിശ്രമിക്കുന്നു. ദേശീയ ദുരന്ത നിവാരണ സേന ആസ്ഥാനം, ദുരിതാശ്വാസ -രക്ഷാ പ്രവര്‍ത്തനങ്ങളില്‍ ഏര്‍പ്പെട്ടിരിക്കുന്നു”- പ്രധാനമന്ത്രി പറഞ്ഞു.